สถานีโรงพยาบาลภูมิพลอดุลยเดช

สถานีโรงพยาบาลภูมิพลอดุลยเดช () เป็นสถานีรถไฟฟ้าแบบยกระดับ ในเส้นทางรถไฟฟ้าบีทีเอส สายสุขุมวิท ยกระดับเหนือถนนพหลโยธิน ในพื้นที่แขวงสนามบิน เขตดอนเมือง และแขวงคลองถนน เขตสายไหม กรุงเทพมหานคร เปิดให้บริการเมื่อวันที่ 16 ธันวาคม พ.ศ. 2563

ที่ตั้ง 
ถนนพหลโยธิน บริเวณด้านหน้ากรมแพทย์ทหารอากาศ โรงพยาบาลภูมิพลอดุลยเดช และฐานทัพอากาศดอนเมือง ในพื้นที่แขวงสนามบิน เขตดอนเมือง และแขวงคลองถนน เขตสายไหม กรุงเทพมหานคร

แผนผังของสถานี

รายละเอียดของสถานี

รูปแบบของสถานี  
เป็นแบบชานชาลาด้านข้าง (side platform station) ขนาดมาตรฐาน กว้าง 22.15 เมตร (ระยะรวมหลังคา 27.8 เมตร) ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors ในส่วนหลังคาชานชาลามีการออกแบบให้ป้องกันฝนสาดและแดดส่อง โดยใช้กระจกเชื่อมปิดหลังคาทั้งหมด

อนึ่งตัวสถานีมีแผงกั้นระดับสายตาทั้งสถานี ตลอดจนทางเดินใต้รางรถไฟฟ้า และบันไดระดับถนน และทางวิ่งฝั่งซ้าย (มุ่งหน้าสถานีปลายทางคูคต) มีแผงกั้นระดับสายตาตลอดทางเช่นกัน เนื่องจากพื้นที่ดังกล่าวเป็นพื้นที่ของกองทัพอากาศไทย

สัญลักษณ์ของสถานี
ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ

ทางเข้า-ออก 
ประกอบด้วยทางขึ้น-ลงปกติ และทางเดินใต้รางรถไฟฟ้าได้แก่
 1 ฐานทัพอากาศดอนเมือง (ช่องทางกองทัพอากาศ 5)
 2 โรงพยาบาลภูมิพลอดุลยเดช (ทางเชื่อมเข้าอาคารผู้ป่วยนอก)
 3 ป้ายรถประจำทาง มุ่งหน้ากรมทหารอากาศโยธิน รักษาพระองค์, หน่วยบัญชาการอากาศโยธิน (ช่องทางกองทัพอากาศ 4)
 4 สมาคมเวชศาสตร์การบินแห่งประเทศไทย, กรมแพทย์ทหารอากาศ
 5 ฐานทัพอากาศดอนเมือง (ช่องทางกองทัพอากาศ 5 เวชยันตรังสฤษฏ์), ซอยเวชยันตรังสฤษฏ์ (ทางเดินใต้รางรถไฟฟ้า)
 6 หอประชุมกองทัพอากาศ (ทางเดินใต้รางรถไฟฟ้า)

เวลาให้บริการ

การเชื่อมต่อรถโดยสารประจำทาง 
ถนนพหลโยธิน รถขสมก. สาย 34 39 114 185 503 520 522 543 รถเอกชน สาย 39 1009 รถทอ. มินิบัส สาย 34 39 รถชานเมือง สาย 356

สถานที่สำคัญใกล้เคียง 
 ฐานทัพอากาศดอนเมือง (กองทัพอากาศไทย)
 กรมแพทย์ทหารอากาศ
 โรงพยาบาลภูมิพลอดุลยเดช
 วิทยาลัยพยาบาลทหารอากาศ
 สถาบันเวชศาสตร์การบินกองทัพอากาศ
 กองเวชศาสตร์ป้องกัน
 โรงเรียนฤทธิยะวรรณาลัย

อ้างอิง 

โรงพยาบาลภูมิพลอดุลยเดช
สิ่งก่อสร้างตั้งแต่ พ.ศ. 2563
โรงพยาบาลภูมิพลอดุลยเดช
โรงพยาบาลภูมิพลอดุลยเดช